  Виталий Пронин Туннэ Сыктывкарын усьтӥськиз фин-угор калыкъёслэн VI ӧтчамзы. Фин-угор калыкъёслэн ассоциацизылэн (АФУН) тӧроез Пётр Тултаев ивортӥз, ужрадэ 203 делегатъёс вуизы шуыса. Со фин-угор движениысь азьветлӥсьёс, кивалтӥсьёс, тодосчиос. Та минутлы быръемын ини съездлэн президиумез но вань комиссиос.Вань люкаськемъёслы шуныт сӥзёнъёсын гожтэтъёссэс ыстӥллям Россилэн Президентэз В. Путин, Правительстволэн Тӧроез Д. Медведев, Федерацилэн Кенешезлэн Тӧроез В. Матвиенко, Кун Думалэн Тороез В. Володин но мукет кивалтӥсьёс.- Та съездлы бадӟым саклык висъямын, - пусйиз Калыкъёслэн ужъёссыя федерал агентстволэн кивалтӥсез Игорь Баринов. Фин-угор калыкъёслэн ассоциацизылы тӧрое матысь 4 арлы быръемын Сарансклэн йырыз Пётр Тултаев. Пусйыны кулэ, татчыозь со 2 пол бырйылӥськиз ни вал кивалтӥсе.- Оглом фин-угор калыкъёслы но движенизылы бадӟым саклык висъяське. Туннэ нуналлы АФУН пыриське Россиысь Президент бордын кылдытэм Калыкъёслэн кусыпъёссыя кенеше, отчы пыре Мордовиысь Пётр Тултаев, алигес гинэ итӥськиз Марий Элысь Лариса Яковлев, - шуиз Президентлэн администрациезлэн кивалтӥсезлэн воштӥсез Магомедсалам Магомедов.Тодады вайытом, фин-угор калыкъёслэн съездзы радъяське 4 арлы огпол. Азьвылэз ортчиз 2013-тӥ арын Саранскын.Елена Рябина Туспуктэм: www.bnkomi.ru http://udmdunne.ru/2017/08/fin-ugor-kalykjoslehn-1-t%D3%A5-%D3%A7tchamzy-ortchem-dyrysen-25-ar-tyrmiz-ky%D3%B5e-syuresehz-so-ortchiz/ Теги: удмуртлык Фин-угордунне  